Τι είναι, αλήθεια, το στρες; Ένας συναγερμός, μία κατάσταση στην οποία έρχεται ο οργανισμός μας (είτε χαρούμενη, είτε θλίψης) εξαιτίας της “διατάραξης της ησυχίας μας ή/και της βολής μας” και απαιτεί από εμάς να είμαστε σε εγρήγορση. Αυτός ο συναγερμός, αναστατώνει τον οργανισμό και διαταράσσει την ισορροπία του. Με nama λόγια, δεν είναι λειτουργικός! Η Ασβαγκάντα, το προσαρμογόνο αυτό βότανο, ρυθμίζει την απελευθέρωση των ορμονών του στρες έτσι ώστε να βοηθήσει την ενίσχυση της αντίστασης του σώματος σε αυτό, με αποτέλεσμα τη βελτίωση της συνολικής μας διάθεσης.   Αρκετές μελέτες υποδεικνύουν ότι η Ασβαγκάντα είναι ένα αποτελεσματικό προσαρμογόνο που μειώνει με ασφάλεια το στρες. Για παράδειγμα, σε μία μελέτη του 2012, 64 εθελοντές που διαγνώστηκαν με άγχος χωρίστηκαν σε δύο ομάδες. Στην πρώτη χορηγήθηκε Ασβαγκάντα και στη δεύτερη ένα εικονικό φάρμακο, για μία περίοδο δύο μηνών. Μέχρι το τέλος της δοκιμής, το γκρουπ που λάμβανε Ασβαγκάντα εμφάνισε σημαντικά χαμηλότερο άγχος και μάλιστα σημειώθηκε στον οργανισμό των συμμετεχόντων μείωση στο ποσοστό της κορτιζόλης, της ορμόνης του στρες, κατά 28%. Σε μελέτη το 2009, όπου έλαβαν μέρος άνθρωποι με μέτρια έως σοβαρή αγχώδη διαταραχή, δόθηκε σε μια υποομάδα Ασβαγκάντα και στην άλλη η ανάλογη φαρμακευτική αγωγή. Το εντυπωσιακό εύρημα αυτή της μελέτης είναι ότι η Ασβαγκάντα αποδείχθηκε πιο αποτελεσματική σε σχέση με την αγωγή, παρέχοντας μέχρι και 50% καλύτερα αποτελέσματα στο άγχος. Μελέτη/Έρευνα 1: https://pubmed.ncbi.nlm.nih.gov/23439798/ Μελέτη/Έρευνα 2: https://pubmed.ncbi.nlm.nih.gov/25405876/